L 45/1534
ET
Euroopa Liidu Teataja
24.2.2022
KOMISJON ETTEVALMISTAVAD MEETMED
PEATÜKK PA 02 — EUROOPA STRATEEGILISED INVESTEERINGUD (jätkub) PA 02 22
(jätkub)
PA 02 22 02
(jätkub) — Copernicuse kujutistega ohutusanalüüsi koostamine, et määrata kindlaks katsetatavad veeteed; — selle analüüsimine, kui palju teavet on vaja edastada, et ajakohastada elektroonilisi siseveelaevanduse kaarte, ja milline on minimaalne sidekiirus, et tagada ohutu käitamine, samuti, kas veesõidukil on vaja alla laadida teave laevasõidutee kohta sadamas või kas ta saab seda teha navigeerimise ajal; — mitme esitluse läbiviimine valitud siseveeteedel, kus eeldatakse tulevikus autonoomsete ja käsitsi juhitavate veesõidukite kooseksisteerimist.
Eesmärk on näidata, et see on teostatav ja annab lisaväärtust kooskõlas komisjoni suunistega autonoomsete merepinnal liikuvate laevade (MASS) kohta.
Demonstreeritavad veesõidukid peavad olema varustatud vähemalt järgmiste seadmetega: — tipptasemel GNSSi vastuvõtjad, mis hõlmavad Galileo autentimist ja programmi EGNOS; — suure ribalaiusega sidevahendid, millega saab: — laadida alla Copernicuse teavet laevatee kohta; — laadida alla teavet kõigi samal siseveeteel sõitvate veesõidukite kerekontuuri kohta; — saata seirekeskusele kõigi andurite teavet; — võtta seirekeskuselt vastu juhtimissisendeid, kui veesõidukit on vaja kaugjuhtimise teel käitada; — anda panus uue standardi koostamisse ELi kosmoseandmete miinimumnõuete kohta, et tagada ohutu autonoomne laevaliiklus siseveeteedel ning tulevaste regulatiivsete algatuste toetuseks.
PEATÜKK PA 03 — ÜHTNE TURG
Märkused Peatüki assigneeringud on ette nähtud ettevalmistavateks meetmeteks, mis kuuluvad ELi toimimise lepingu ja Euratomi asutamislepingu kohaldamisalasse ja mis on välja töötatud ettepanekute koostamiseks edaspidiste meetmete vastuvõtmise eesmärgil.
Nende kogusumma vastab artiklis 03 20 02 esitatud assigneeringute tasemele.
Õiguslik alus Euroopa Parlamendi ja nõukogu 18. juuli 2018. aasta määruse (EL, Euratom) 2018/1046 (mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193, 30.7.2018, lk 1)) artikli 58 lõike 2 punkt b.